Berlingske Tidende, 1836-01-09
VI. Er den Paagieldende forhen dømt som Tyv, bliver Straffen Rasphuusarbeide fra 4 til 8 Aar. Er han derimod i det Tilfælde, som Forordningen 20de Februar 1789 §. 3 eller 5.5 forudsætter, bliver han aldeles at straffe efter disse §§.s Jndhold, ligesom naturligviis og Forordningens §. 4 bliver at anvende, dersom Tyveriet er udøvet ved Hjelp af Jndbrud om Natten. VII. Den, som er Medvider eller Hæler i noget Tyveri, som hører under Bestemmelserne i Nr. 5, bliver, hvis han ellers skulde dømmes for første eller anden Gang begaaet Medvideri eller Hæleri, at ansee med det dobbelte indtil det firedobbelte af den ved Forordningen 20de Februar 1789 §. 7 bestemte Straf, hvorimod det, hvis han egner sig til at dommes for 3die Gang eller oftere begaaet Hæleri, forbliver ved den i nysmeldte Lovsted derfor bestemte Straf. VIII. Skulde Nogen forgribe sig paa skibbruden Mand ved personlige Mishandlinger, bliver dette en særdeles skærpende Omstændighed ved Anvendelsen af de Straffebud, som indeholdes i Vor Anordning af 4de October 1833. saaledes, at den Skyldige, hvor ikke Mishandlingens egen Beskaffenhed, efter bemeldte Anordnings Forskrifter, medfører høiere Straf, bliver at ansee i Lighed med hvad sammes Fr. 16. og 17 have fastsat for voldsom Adfærd mod Nogen under Udførelsen af en offentlig Forretning. Hvis Nogen, ved Hjelp af personlig Vold, berøver en Skibbruden sit Gods, bliver han at ansee med Fæstningsarbeide paa Livstid, forudsat, at Handlingen ikke er forbunden med saadanne Omstændigheder, at den, i Overensstemmelse med den øvrige Lovgivning, medfører større Straf. I. Skulde Nogen være saa ugudelig at foretage sig Handlinger, der sigte til at forføre de Seilende, og bringe dem til saadan Ulykke, hvorved Menneskers Liv udsættes for Fare, straffes saadan Udaad paa Livet. Hvis derimod Jngen ved sligt Foretagende har været udsat for Livsfare, bliver Straf af Fæstningsarbeide paa 6 til 12 Aar, eller, efter Sagens Beskaffenhed, paa Livetid at anvende. §. 38. De i §. 37 benævnte Sager bliver at behandle politiretsviis, naar der efter Omstændighederne ikke kan blive Spørgsmaal om videre Straf, end efter Nr. 1, 11 eller 111, men ellers under de almindelige for criminelle Sager foreskrevne Former. §. 39. Jngen, som paa Embedsvegne har at sørge for Strandlidtes Tarv, dog Strandfogden derunder ei at forstaae, maa i sin Embeds kreds paa nogen Maade interessere i nogen Bjergningscontract, ei heller af den Skibbrudne, Bjergerne eller Andre modtage nogen Slags Gave eller Erkjendtlighed, som i fjerneste Maade kunde henføres til hans Embedsforretninger i Anledning af Strandingen, alt under Embedsfortabelse. Ei heller maa Nogen af bemeldte Embedsmænd indlade sig i andre private Foretagender, som kunde svække den Tillid til fuldkommen Upartiskhed, som de bør vedligeholde. Overtrædelse heraf straffes med Bøder til Fattigvæsenet fra 20 til 200 Rbd., dersom der ikke med den Paagieldendes Forhold maatte være forbunden saadan Mislighed, at det kunde sættes ved Side af de foranførte under Embedsstraf forbudne Handlinger. End ikke ved offentlig Auction maa Nogen af forommeldte Embedsmænd tilforhandle sig Noget af det strandede Gods, under Bøder fra 20 til 100 Rbd.